Atmintinė norintiems gauti socialinę pašalpą ir būsto šildymo išlaidų, geriamojo ir karšto vandens išlaidų kompensacijas
Teisę gauti socialinę pašalpą bendrai gyvenantys asmenys arba vienas gyvenantis asmuo turi, jeigu:
1. Bendrai gyvenantys asmenys / asmuo nuolat gyvena Lietuvos Respublikoje;
2. Nuosavybės teise turimo turto vertė neviršija turto vertės normatyvo. Jeigu nuosavybės teise turimo turto vertė viršija turto vertės normatyvą, nustatant teisę į socialinę pašalpą, kai kreiptasi pirmą kartą arba praėjus ne mažiau kaip 24 mėnesiams nuo paskutinio mėnesio, už kurį socialinė pašalpa buvo paskirta, šis reikalavimas 3 mėnesius netaikomas;
3. bendrai gyvenančių asmenų ar vieno gyvenančio asmens nuosavybės teise turimo turto vertė neviršija turto vertės normatyvo (bendrai gyvenančių asmenų arba vieno gyvenančio asmens nuosavybės teise turimo turto vertinimas grąžintas nuo 2023 m. rugsėjo 1 d.);
4. Vidutinės pajamos tenkančios iš bendrai gyvenančių asmenų arba vienam gyvenančiam asmeniui per mėnesį yra mažesnės kaip 1,1 valstybės remiamų pajamų dydžio (toliau – VRP) (nuo 2026 m. sausio 1 d. – 256,30 Eur) (toliau – VRP);
5. kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš šių sąlygų:
dirba: 
· vyresni kaip 18 metų asmenys dirba pagal darbo sutartį arba darbo santykiams prilygintų teisinių santykių pagrindu (įskaitant laikinojo nedarbingumo, prastovų ne dėl darbuotojo kaltės, kasmetinių atostogų ir kitą dėl pateisinamų priežasčių nedirbtą laiką, už kurį mokama įstatymų nustatyta tvarka) ir per laikotarpį, už kurį pajamos apskaičiuojamos, jiems apskaičiuojamas darbo užmokestis yra ne mažesnis už minimaliąją mėnesinę algą arba minimalųjį valandinį atlygį proporcingai faktiškai dirbtam laikui arba atliktam darbui;

· savarankiškai dirbantys asmenys, kurie per laikotarpį, už kurį pajamos apskaičiuojamos, iš vykdomos veiklos gauna ne mažesnes kaip minimalioji mėnesinė alga vidutines pajamas per mėnesį;

nedirba, nes: 

· mokosi pagal bendrojo ugdymo programą ar formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus), įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą,  laikotarpį), kol jiems sukaks 24 metai ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, bet ne ilgiau, negu jiems sukaks 24 metai;

· asmenys yra pripažinti netekusiais 60 procentų ar daugiau dalyvumo (iki 2023 m. gruodžio 31 d. – darbingumo) ir gauna bet kokios rūšies pensiją, pensijų išmokas ir (ar) šalpos išmokas, išskyrus našlių ar našlaičių pensijas, arba yra kreipęsi dėl bet kokios rūšies pensijos, pensijų išmokų ir (ar) šalpos išmokų skyrimo, bet jos dar nėra paskirtos ar paskirtos, bet neišmokėtos, taip pat asmenims paskirta kompensacija už ypatingas darbo sąlygas;
· asmenys yra sukakę Lietuvos Respublikos socialinio draudimo pensijų įstatyme nustatytą socialinio draudimo senatvės pensijos amžių ir gauna bet kokios rūšies pensiją, pensijų išmokas ir (ar) šalpos išmokas, išskyrus našlių ar našlaičių pensijas, arba yra kreipęsi dėl bet kokios rūšies pensijos, pensijų išmokų ir (ar) šalpos išmokų skyrimo, bet jos dar nėra paskirtos ar paskirtos, bet neišmokėtos, taip pat asmenims paskirta išankstinė senatvės pensija arba šalpos kompensacija;
·  asmenys yra įsiregistravę Užimtumo tarnyboje prie Lietuvos Respublikos socialinės apsaugos ir darbo ministerijos (toliau – Užimtumo tarnyba) ar kitos valstybės valstybinėje įdarbinimo tarnyboje;
· asmenys mokosi pagal bendrojo ugdymo programą ar pagal formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus) (įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą, laikotarpiu), kol jiems sukaks 24 metai ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, bet ne ilgiau, negu jiems sukaks 24 metai. Jeigu nustatoma vėlesnė mokslo ar studijų metų pradžia negu rugsėjo 1 diena, asmenims, tais pačiais kalendoriniais metais baigusiems bendrojo ugdymo programą ir įstojusiems mokytis pagal formaliojo profesinio mokymo programą ar jos modulį arba studijuoti į aukštąją mokyklą (išskyrus klausytojus), teisė gauti piniginę socialinę paramą išlieka ir laikotarpiu nuo rugsėjo 1 dienos iki mokslo ar studijų metų pradžios dienos;
· vienas iš bendrai gyvenančių asmenų arba vienas gyvenantis asmuo slaugo ar prižiūri asmenį (asmenis), savo ar kito bendrai gyvenančio asmens vaiką (įvaikį) ar vaikus (įvaikius) arba vaiką (vaikus), kuriam (kuriems) įstatymų nustatyta tvarka nustatyta globa ar rūpyba šeimoje, jeigu jiems mokama individualios pagalbos teikimo išlaidų kompensacija (iki 2023 m. gruodžio 31 d. – slaugos ar priežiūros (pagalbos) išlaidų tikslinės kompensacijos) arba jeigu jis įstatymų nustatyta tvarka paskirtas fizinio asmens (fizinių asmenų), pripažinto (pripažintų) neveiksniu (neveiksniais) tam tikroje srityje, arba vaiko (vaikų), kuriam (kuriems) įstatymų nustatyta tvarka nustatyta globa šeimoje, globėju, ar asmens (asmenų) arba vaiko (vaikų), kuriam (kuriems) įstatymų nustatyta tvarka nustatyta rūpyba šeimoje, rūpintoju; 
· asmuo ne trumpiau kaip vieną mėnesį gydosi stacionarinėje asmens sveikatos priežiūros įstaigoje, teikiančioje sveikatos priežiūros paslaugas, išskyrus atvejus, kai asmeniui paskirtos Lietuvos Respublikos baudžiamajame kodekse nustatytos priverčiamosios medicinos priemonės ar asmeniui paskirta auklėjamojo poveikio priemonė – atidavimas į specialią auklėjimo įstaigą, arba jam ne trumpiau kaip vienam mėnesiui išduotas elektroninis nedarbingumo pažymėjimas ar medicininė pažyma;
· yra nėščia moteris, kuriai likę ne daugiau kaip 70 kalendorinių dienų iki numatomos gimdymo datos;
· vienas iš tėvų ar globėjų augina: vaiką (įvaikį) ar vaikus (įvaikius) iki 3 metų; pagal gydytojų rekomendaciją nelankantį švietimo įstaigos vaiką (įvaikį) ar vaikus (įvaikius), bet ne ilgiau, negu Švietimo įstatyme nustatyta tvarka privaloma leisti vaiką (įvaikį) ar vaikus (įvaikius) lankyti švietimo įstaigą ir ugdyti pagal priešmokyklinio ugdymo programą; nelankantį švietimo įstaigos vaiką (įvaikį) ar vaikus (įvaikius) dėl to, kad pagal tėvų ar globėjų ir (ar) vaiko (įvaikio) ar vaikų (įvaikių) gyvenamąją vietą švietimo įstaigose, vykdančiose ikimokyklinio ugdymo programas, nėra vietų arba dėl to, kad bendrai gyvenantys asmenys gyvena kaimo vietovėje didesniu kaip 3 kilometrų atstumu nuo švietimo įstaigos, vykdančios ikimokyklinio ugdymo programas, ir savivaldybėje neteikiamos vaiko vežimo paslaugos, bet ne ilgiau, negu Švietimo įstatyme nustatyta tvarka privaloma leisti vaiką (įvaikį) ar vaikus (įvaikius) mokytis pagal priešmokyklinio ugdymo programą, išskyrus atvejį, kai vienas iš tėvų ar globėjų augina vaiką (įvaikį) ar vaikus (įvaikius), kuriems skiriamas privalomas ikimokyklinis ugdymas; 
· turimas vienintelis iš tėvų ar globėjų arba vienas iš tėvų ar globėjų, kai kitas dėl ligos, negalios, bausmės atlikimo ir kitų svarbių priežasčių negali prižiūrėti vaiko (įvaikio) ar vaikų (įvaikių), augina vaiką (įvaikį) ar vaikus (įvaikius), bet ne ilgiau, negu Švietimo įstatyme nustatyta tvarka privaloma leisti vaiką (vaikus) lankyti švietimo įstaigą ir ugdytis pagal priešmokyklinio ugdymo programą, ir vykdo žemės ūkio veiklą naudodamas bendrai gyvenantiems asmenims nuosavybės teise priklausančius arba kitais Civilinio kodekso nustatytais pagrindais naudojamus ir (ar) valdomus ne mažiau kaip 2 hektarus žemės ūkio naudmenų, išskyrus atvejį, kai vienas iš tėvų ar globėjų augina vaiką (įvaikį) ar vaikus (įvaikius), kuriam (kuriems) skiriamas privalomas ikimokyklinis ugdymas; 
· vaikas (įvaikis) ar vaikai (įvaikiai) nuo 16 iki 18 metų: mokosi; dirba arba yra įsiregistravęs (įsiregistravę) Užimtumo tarnyboje ar kitos valstybės valstybinėje įdarbinimo tarnyboje; jam (jiems) nustatytas neįgalumo lygis; nėštumo metu; augina savo vaiką (įvaikį) ar vaikus (įvaikius);
· vienas iš senelių arba buvęs vienas iš vaiko tėvų nuolatinių globėjų (rūpintojų) prižiūri vaiką iki 3 metų, kurio priežiūrai suteiktos atostogos vaikui prižiūrėti;
· atlieka privalomąją pradinę karo tarnybą arba alternatyviąją krašto apsaugos tarnybą.
Piniginė socialinė parama bendrai gyvenantiems asmenims ar vienam gyvenančiam asmeniui neteikiama, jei asmuo:
· gauna ilgalaikę socialinę globą socialinės globos įstaigoje;
· yra mokinys ar studentas iki 24 metų kuris mokosi ar studijuoja ir gyvena užsienio valstybėje;
· atlieka su laisvės atėmimu susijusią bausmę ar administracinį areštą, yra suimtas, jam paskirtos Baudžiamajame kodekse nustatytos priverčiamosios medicinos priemonės ar paskirta auklėjamojo poveikio priemonė – atidavimas į specialią auklėjimo įstaigą, jam paskelbta paieška ar jis teismo pripažintas nežinia kur esančiu;
· yra užsienietis, neturintis Lietuvos Respublikos ilgalaikio gyventojo leidimo gyventi Europos Sąjungoje, arba Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės pilietis ar jo šeimos narys, kuriems teisės aktų nustatyta tvarka nėra išduoti dokumentai, patvirtinantys teisę gyventi Lietuvos Respublikoje, arba kurie gyvena Lietuvos Respublikoje mažiau kaip 3 mėnesius, kai toks reikalavimas yra taikomas, ar užsienietis, kuriam nesuteiktas prieglobstis Lietuvos Respublikoje arba laikinoji apsauga. 
Kai kuriems asmenims taikomos papildomos sąlygos: 

Auginantys vaiką (įvaikį) ar vaikus (įvaikius) iki 18 metų nesudarę santuokos ar neįregistravę partnerystės asmenys ar teismo sprendimu gyvenantys skyrium sutuoktiniai arba bendrai gyvenantys asmenys, auginantys vaikus (įvaikius) iš ankstesnio bendro gyvenimo, teisę į piniginę socialinę paramą turi, jeigu atitinka bent vieną šių sąlygų:
· jeigu sudaryta teismo patvirtinta sutartis dėl vaiko (įvaikio) ar vaikų (įvaikių), kuriam (kuriems) pripažinta tėvystė, materialinio išlaikymo arba teismas priteisia šiam vaikui (įvaikiui) ar šiems vaikams (įvaikiams) išlaikymą, (įskaitant atvejus, kai teismas sutarties dėl vaiko (įvaikio) ar vaikų (įvaikių) materialinio išlaikymo nepatvirtina arba išlaikymo šiam vaikui (įvaikiui) ar šiems vaikams (įvaikiams) nepriteisia;
· mediacijos dėl tėvystės nustatymo ir (ar) vaiko (įvaikio) ar vaikų (įvaikių) išlaikymo priteisimo laikotarpiu arba tėvystės nustatymo, vaiko (įvaikio) ar vaikų (įvaikių) išlaikymo priteisimo bylos nagrinėjimo teisme, bylos dėl tėvystės nustatymo sustabdymo teismui paskyrus ekspertizę dėl giminystės ryšio įrodymo ir (ar) prašymo dėl išmokų, mokamų pagal Lietuvos Respublikos vaikų išlaikymo išmokų įstatymą, mokėjimo nagrinėjimo laikotarpiu;
· jeigu augina vaiką (vaikus), kuris (kurie) gimė po nusikalstamos veikos (kaip jos pasekmė), ir pateikia tai patvirtinantį ikiteisminio tyrimo įstaigos, prokuratūros ar teismo išduotą dokumentą.
· Asmenims, kurie nėra sudarę teismo patvirtintos sutarties dėl vaiko (įvaikio) ar vaikų (įvaikių) materialinio išlaikymo arba dėl išlaikymo ir (ar) tėvystės nustatymo nesikreipė į teismą arba kreipėsi, bet tėvystė nebuvo nustatyta ir (ar) išlaikymas nebuvo priteistas arba pareiškimas paliktas nenagrinėtas, kompensacijos neskiriamos, o socialinę pašalpą turi teisę gauti tik vaikas (įvaikis) ar vaikai (įvaikiai), išskyrus 12 mėnesių nuo kreipimosi skirti piniginę socialinę paramą pirmos dienos laikotarpį, per kurį šie asmenys privalo kreiptis į teismą dėl tėvystės nustatymo ir (ar) išlaikymo priteisimo arba sudaryti teismo patvirtintą sutartį dėl vaiko (įvaikio) ar vaikų (įvaikių), kuriam (kuriems) pripažinta tėvystė, materialinio išlaikymo.

Socialinė pašalpa bendrai gyvenantiems asmenims / asmeniui, turinčiam teisę gauti, sudaro: 
1. Socialinės pašalpos dydis vienam gyvenančiam asmeniui, turinčiam teisę ją gauti, sudaro:

1) skirtumą tarp 1,4 VRP dydžio  (nuo 2026 m. sausio 1 d. - 326,20 Eur) vienam gyvenančiam asmeniui ir vidutinių vieno gyvenančio asmens pajamų per mėnesį - kai socialinė pašalpa mokama ne ilgiau kaip 6 mėnesius;

2) skirtumą tarp 1,2 VRP dydžio  (nuo 2026 m. sausio 1 d. – 279,60 Eur) vienam gyvenančiam asmeniui ir vidutinių vieno gyvenančio asmens pajamų per mėnesį - kai socialinė pašalpa mokama nuo 6 iki 12 mėnesių;

3) skirtumą tarp 1,1 VRP dydžio  (nuo 2026 m. sausio 1 d. – 256,30 Eur) vienam gyvenančiam asmeniui ir vidutinių vieno gyvenančio asmens pajamų per mėnesį - kai socialinė pašalpa mokama ilgiau kaip 12 mėnesių.

Socialinės pašalpos mokėjimo laikotarpiai skaičiuojami sudedant visus laikotarpius, kuriais buvo mokama socialinė pašalpa. Jeigu dėl socialinės pašalpos asmuo kreipiasi praėjus ne mažiau kaip 6 mėnesiams nuo paskutinio jos gavimo laikotarpio, socialinės pašalpos mokėjimo laikotarpiai pradedami skaičiuoti iš naujo nuo mėnesio, už kurį mokama socialinė pašalpa, pirmos dienos.

 2. Socialinės pašalpos dydis bendrai gyvenantiems asmenims, turintiems teisę ją gauti, taip pat ir tais atvejais, kai socialinė pašalpa skiriama tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, sudaro:
· pirmam bendrai gyvenančiam asmeniui – skirtumą tarp 1,1 VRP dydžio (nuo 2026 m. sausio 1 d. – 256,30 Eur)  vienam iš bendrai gyvenančių asmenų ir vidutinių bendrai gyvenančių asmenų pajamų vienam iš bendrai gyvenančių asmenų per mėnesį; 

· antram bendrai gyvenančiam asmeniui – 90 procentų skirtumo tarp 1,1 VRP dydžio   vienam iš bendrai gyvenančių asmenų ir vidutinių bendrai gyvenančių asmenų pajamų vienam iš bendrai gyvenančių asmenų per mėnesį;

· trečiam ir paskesnėms bendrai gyvenantiems asmenims – 70 procentų skirtumo tarp 1,1 VRP dydžio  vienam iš bendrai gyvenančių asmenų ir vidutinių bendrai gyvenančių asmenų pajamų vienam iš bendrai gyvenančių asmenų per mėnesį.

Pagrindai, kuriems esant socialinė pašalpa skiriama papildomai arba ji mažinama:
3. Bendrai gyvenantiems asmenims arba vienam gyvenančiam asmeniui įsidarbinus papildomai skiriama socialinė pašalpa, jeigu vienas gyvenantis asmuo arba bendrai gyvenantys asmenys atitinka visas šias sąlygas:
· vienas gyvenantis asmuo arba bent vienas iš bendrai gyvenančių asmenų įsidarbina ir dirba (dirbo) pagal darbo sutartį arba darbo santykiams prilygintų teisinių santykių pagrindu Darbo kodekso 112 straipsnio 3 dalyje nustatytą darbo laiko trukmę (įskaitant laikinojo nedarbingumo, prastovų ne dėl darbuotojo kaltės, kasmetinių atostogų ir kitą dėl pateisinamų priežasčių nedirbtą laiką, už kurį mokama įstatymų nustatyta tvarka), apskaičiuotą nuo 40 valandų per savaitę, arba Darbo kodekso 40 straipsnio 5 dalyje nustatytais atvejais ne visą darbo laiką (įskaitant laikinojo nedarbingumo, prastovų ne dėl darbuotojo kaltės, kasmetinių atostogų ir kitą dėl pateisinamų priežasčių nedirbtą laiką, už kurį mokama įstatymų nustatyta tvarka) ir jam apskaičiuotas darbo užmokestis ne mažesnis už minimaliąją mėnesinę algą arba minimalųjį valandinį atlygį proporcingai faktiškai dirbtam laikui arba atliktam darbui;
· iki įsidarbinimo asmenys buvo įsiregistravę Užimtumo tarnyboje ar kitos valstybės valstybinėje įdarbinimo tarnyboje ne trumpiau kaip 3 mėnesius iš eilės, išskyrus nustatytas išimtis, ir per šį laikotarpį nedirbo arba dirbo mažiau negu nustatyta įstatymo, arba dirbo užimtumo didinimo programoje numatytus darbus;
· bendrai gyvenantys asmenys arba vienas gyvenantis asmuo buvo socialinės pašalpos gavėjai bent vieną mėnesį per paskutinius 3 mėnesius prieš įsidarbinimą;
· prašymas-paraiška skirti papildomą socialinės pašalpos dalį įsidarbinus pateiktas ne vėliau kaip per 12 mėnesius nuo įsidarbinimo.
Reikalavimas iki įsidarbinimo būti registruotiems Užimtumo tarnyboje netaikomas:
· asmenims, pripažintiems netekusiais 60 procentų ar daugiau dalyvumo;

· asmenims, kurie mokosi ar studijuoja;

· asmenims, kurie slaugo (slaugė) ar prižiūri (prižiūrėjo) kitą šeimos narį, turintį negalią arba yra paskirti asmens, pripažinto neveiksniu tam tikroje srityje  globėju ar rūpintoju; 

· nėščioms moterims;

· asmenims, turintiems šeiminių įsipareigojimų – auginantiems vaikus iki 3 metų; pagal gydytojų rekomendaciją nelankantį švietimo įstaigos vaiką, nelankantį švietimo įstaigos vaiką dėl to, kad švietimo įstaigose nėra vietų arba savivaldybėje neteikiamos vaiko vežimo paslaugos, kai asmenys gyvena kaimo vietovėje didesniu kaip 3 kilometrų atstumu nuo švietimo įstaigos; turimas vienintelis iš tėvų arba vienas iš tėvų, kai kitas dėl ligos, negalios, bausmės atlikimo ir kitų svarbių priežasčių negali prižiūrėti vaiko, augina vaiką ir dirba bendrai gyvenantiems asmenims nuosavybės teise priklausančius arba kitais Civilinio kodekso nustatytais pagrindais naudojamus ir (ar) valdomus ne mažiau kaip 2 hektarus žemės ūkio naudmenų ;

· atliekantiems privalomąją pradinę karo tarnybą arba alternatyviąją krašto apsaugos tarnybą.
Papildomai socialinė pašalpa skiriama ir mokama už kiekvieną pagal darbo sutartį ar darbo santykiams prilygintų teisinių santykių pagrindu dirbtą mėnesį, bet ne ilgiau kaip už 12 dirbtų mėnesių nuo įsidarbinimo mėnesio, ir jos dydis bendrai gyvenantiems asmenims arba vienam gyvenančiam asmeniui sudaro:
1) pirmą-šeštą papildomai mokamos socialinės pašalpos mokėjimo mėnesį - 100 procentų socialinės pašalpos, mokėtos per praėjusius 6 mėnesius iki įsidarbinimo, vidutinio dydžio;
2) septintą-dvyliktą papildomai mokamos socialinės pašalpos mokėjimo mėnesį - 50 procentų socialinės pašalpos, mokėtos per praėjusius 6 mėnesius iki įsidarbinimo, vidutinio dydžio.
4. Darbingo amžiaus darbingiems, bet nedirbantiems (taip pat savarankiškai nedirbantiems) asmenims, išskyrus žemiau nurodytus atvejus, socialinės pašalpos dydis mažinamas:

· gavusiam (gavusiems) socialinę pašalpą nuo 13 mėnesių iki 24 mėnesių – 20 procentų;

· gavusiam (gavusiems) socialinę pašalpą nuo 25 mėnesių iki 36 mėnesių – 30 procentų;

· gavusiam (gavusiems) socialinę pašalpą nuo 37 mėnesių iki 48 mėnesių – 40 procentų;

· gavusiam (gavusiems) socialinę pašalpą nuo 49 mėnesių iki 60 mėnesių – 50 procentų;
· gavusiam (gavusiems) socialinę pašalpą ilgiau kaip 60 mėnesių – 50 procentų sumažinta socialinė pašalpa skiriama nepinigine forma, kol asmenys nedirbs (taip pat savarankiškai nedirbs) arba nedalyvaus savivaldybės administracijos organizuojamoje visuomenei naudingoje veikloje ir (ar) savivaldybės institucijos parengtoje užimtumo didinimo programoje, nevyriausybinių organizacijų ir kitų juridinių asmenų vykdomose užimtumą skatinančiose programose ir (ar) projektuose 12 mėnesių per paskutinius 24 mėnesius.
Darbingo amžiaus darbingiems, bet nedirbantiems (taip pat savarankiškai nedirbantiems) asmenims socialinės pašalpos dydis nemažinamas, jei yra bent vienas iš šių atvejų, kai jie:
· nedirba dėl priežasčių, nurodytų įstatyme;

· socialinės pašalpos teikimo laikotarpiais negavo Užimtumo tarnybos ar kitos valstybės valstybinės įdarbinimo tarnybos pasiūlymo dirbti arba dalyvauti aktyvios darbo rinkos politikos priemonėse;
· Vyriausybės ar jos įgaliotos institucijos nustatyta tvarka dalyvauja savivaldybės administracijos organizuojamoje visuomenei naudingoje veikloje ir (ar) savivaldybės institucijos  parengtoje užimtumo didinimo programoje, nevyriausybinių organizacijų ir kitų juridinių asmenų vykdomose užimtumą skatinančiose programose ir (ar) projektuose.
Socialinės pašalpos mokėjimo laikotarpiai skaičiuojami sudedant laikotarpius, kuriais darbingo amžiaus darbingiems, bet nedirbantiems taip pat savarankiškai nedirbantiems) asmenims buvo mokama socialinė pašalpa, neskaičiuojant mėnesių, kai socialinės pašalpos dydis nebuvo mažinimas aukščiau nurodytais atvejais.

Jeigu asmenys dirbo (savarankiškai dirbo) arba dalyvavo savivaldybės administracijos organizuojamoje visuomenei naudingoje veikloje ir (ar) savivaldybės institucijos parengtoje užimtumo didinimo programoje, nevyriausybinių organizacijų ir kitų juridinių asmenų vykdomose užimtumą skatinančiose programose ir (ar) projektuose 12 mėnesių per paskutinius 24 mėnesius, taip pat jeigu dėl socialinės pašalpos jie kreipėsi praėjus ne mažiau kaip 12 mėnesių nuo paskutinio jos gavimo laikotarpio, socialinės pašalpos mokėjimo laikotarpiai pradedami skaičiuoti iš naujo nuo mėnesio, kurį šios aplinkybės atsirado, pirmos dienos.

Teisę į būsto šildymo išlaidų, išlaidų geriamojo ir karšto vandens kompensacijas (toliau – kompensacijos) turi gyvenamąją vietą būste deklaravę arba būstą nuomojantys bendrai gyvenantys asmenys arba vienas gyvenantis asmuo, jei kreipimosi metu:
išlaidos už būsto šildymą, kai būsto naudingasis plotas ir atskirų energijos ar kuro rūšių sąnaudos būstui šildyti ne didesni už nustatytus normatyvus (būsto naudingojo ploto normatyvas kiekvienai asmenims: vienam gyvenančiam asmeniui – 50 kvadratinių metrų, pirmam iš būste gyvenamąją vietą deklaravusių bendrai gyvenančių asmenų – 38 kvadratiniai metrai, antram bendrai gyvenančiam asmeniui – 12 kvadratinių metrų, trečiajam ir kiekvienam paskesniam bendrai gyvenančiam asmeniui – 10 kvadratinių metrų), viršija 10 procentų skirtumo tarp bendrai gyvenančių asmenų arba vieno gyvenančio asmens vidutinių pajamų per mėnesį (nuo 2026 m. sausio 1 d. 1 VRP 233 Eur) ir 2 valstybės remiamų pajamų dydžio (466 Eur) bendrai gyvenantiems asmenims ir 3 valstybės remiamų pajamų dydžio (699 Eur) vienam gyvenančiam asmeniui;
· išlaidos už faktinį geriamojo vandens, bet ne didesnį už nustatytą normatyvą (2 kubiniai metrai pirmam bendrai gyvenančiam asmeniui arba vienam gyvenančiam asmeniui per mėnesį, 1,5 kubinio metro antram bendrai gyvenančiam asmeniui per mėnesį, 1 kubinis metras trečiam ir kiekvienam paskesniam bendrai gyvenantiems asmenims per mėnesį), viršija 2 procentus bendrai gyvenančių asmenų/vieno gyvenančio asmens pajamų;
· išlaidos už karštą vandenį, kurio kiekis bei atskirų energijos ar kuro rūšių sąnaudos karštam vandeniui ne didesni už nustatytus normatyvus (1,5 kubinio metro pirmam bendrai gyvenančiam asmeniui/vienam gyvenančiam asmeniui per mėnesį; 1 kubinis metras antram bendrai gyvenančiam asmeniui per mėnesį; 0,5 kubinio metro trečiam ir paskesniems bendrai gyvenantiems asmenims per mėnesį), viršija 5 procentus bendrai gyvenančių asmenų arba vieno gyvenančio asmens pajamų;
· geriamojo vandens normatyvas būste gyvenamąją vietą deklaravusiems arba būstą nuomojantiems asmenims: kai karštam vandeniui paruošti naudojama centralizuotai tiekiama šiluma, (2 kubiniai metrai pirmam bendrai gyvenančiam asmeniui arba vienam gyvenančiam asmeniui per mėnesį, 1,5 kubinio metro antram bendrai gyvenančiam asmeniui per mėnesį, 1 kubinis metras trečiam ir kiekvienam paskesniam bendrai gyvenančiam asmeniui per mėnesį); kai karštam vandeniui paruošti naudojamos kitos energijos ar kuro rūšys, (3,5 kubinio metro pirmam bendrai gyvenančiam asmeniui arba vienam gyvenančiam asmeniui per mėnesį, 2,5 kubinio metro antram bendrai gyvenančiam asmeniui per mėnesį, 1,5 kubinio metro trečiam ir kiekvienam paskesniam bendrai gyvenančiam asmeniui per mėnesį.
· kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas nuo 16 iki 18 metų atitinka bent vieną iš socialinei pašalpai gauti nurodytų sąlygų;
· nuosavybės teise turimo turto vertė neviršija turto vertės normatyvo. Jeigu nuosavybės teise turimo turto vertė viršija turto vertės normatyvą, nustatant teisę į socialinę pašalpą, kai kreiptasi pirmą kartą arba praėjus ne mažiau kaip 24 mėnesiams nuo paskutinio mėnesio, už kurį socialinė pašalpa buvo paskirta, šis reikalavimas 3 mėnesius netaikomas;
· bendrai gyvenančių asmenų ar vieno gyvenančio asmens nuosavybės teise turimo turto vertė neviršija turto vertės normatyvą (bendrai gyvenančių asmenų arba vieno gyvenančio asmens nuosavybės teise turimo turto vertinimas grąžintas nuo 2023 m. rugsėjo 1 d.);
· jeigu viena iš būste gyvenančių bendrai gyvenančių asmenų grupių /asmenų, už komunalines paslaugas atsiskaitančių pagal vieną sąskaitą (atsiskaitomąją knygelę), neturi teisės į kompensacijas, teisės į kompensacijas neturi nė viena iš šių bendrai gyvenančių asmenų grupių / asmenų;
· viename būste gyvenamąją vietą yra deklaravę ar būstą nuomojasi bendrai gyvenantys asmenys ir vienas gyvenantis asmuo ir (arba) dvi ar daugiau bendrai gyvenančių asmenų grupių, ir (arba) du ar daugiau vienų gyvenančių asmenų, kurie už komunalines paslaugas atsiskaito pagal vieną sąskaitą (atsiskaitomąją knygelę), visų būste gyvenamąją vietą deklaravusių ar būstą nuomojančių asmenų vidutinės mėnesio pajamos apskaičiuojamos sudedant kiekvienos bendrai gyvenančių asmenų grupės šiame būste gyvenamąją vietą deklaravusiems ar būstą nuomojantiems bendrai gyvenantiems asmenims tenkančią vidutinių mėnesio pajamų dalį ir (arba) vienų gyvenančių asmenų vidutines mėnesio pajamas, prieš tai atėmus jiems (jam) tenkančių VRP dydį;
· siekiantys gauti kompensacijas būstą nuomojantys bendrai gyvenantys asmenys arba vienas gyvenantis asmuo turi būti su nuomotoju raštu sudarę gyvenamųjų patalpų nuomos sutartį ir ją įregistravę viešame registre.

· asmuo, turintis teisę į kompensacijas deklaruotos gyvenamosios vietos ir nuomojamame būste, ar bendrai gyvenantys asmenys, deklaruojantys gyvenamąją vietą skirtinguose būstuose, privalo pasirinkti vieną iš būstų, už kurį būtų teikiamos kompensacijos.
· daugiabučio namo savininkai, kurie kreipiasi dėl būsto šildymo išlaidų kompensacijų, turi dalyvauti svarstant ir priimant sprendimą susirinkime dėl daugiabučio namo atnaujinimo (modernizavimo) projekto įgyvendinimo pagal Vyriausybės patvirtintą daugiabučių namų atnaujinimo (modernizavimo) programą ar ją atitinkančią savivaldybės patvirtintą programą, ir, jeigu toks sprendimas svarstomas ir priimamas, dalyvauti įgyvendinant šį projektą.

Socialinė pašalpa ir kompensacijos skiriamos:
· Socialinė pašalpa skiriama 3 mėnesiams nuo mėnesio, kurį pateiktas prašymas – paraiška, pirmos dienos, jei kreipimosi ir sprendimo priėmimo metu bendrai gyvenantys asmenys arba vienas gyvenantis asmuo turi teisę į šią pašalpą.
· Kompensacijos skiriamos 3 mėnesiams nuo mėnesio, kurį bendrai gyvenantys asmenys arba vienas gyvenantis asmuo įgijo teisę į kompensacijas, pirmos dienos, tačiau ne daugiau kaip už 2 praėjusius mėnesius iki prašymo-paraiškos pateikimo mėnesio, o jeigu dėl kompensacijų kreipiamasi likus vienam mėnesiui iki šildymo sezono pradžios mėnesio ar vėliau arba šildymo sezono metu, kompensacijos skiriamos visam šildymo sezono laikotarpiui ir jos gali būti grąžinamos nuo šildymo sezono pradžios, jeigu bendrai gyvenantys asmenys arba vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį skiriamos kompensacijos, turi teisę gauti kompensacijas. 
· Socialinė pašalpa ir kompensacijos gali būti skiriamos trumpesniam negu 3 mėnesių laikotarpiui, jeigu yra žinomos priežastys, dėl kurių bendrai gyvenantys asmenys arba vienas gyvenantis asmuo per šį laikotarpį neteks teisės į paramą, arba šios paramos dydis pasikeis. 
· Socialinė pašalpa ir kompensacijos gali būti skiriamos ilgesniam negu 3 mėnesių laikotarpiui, jeigu nesikeičia bendrai gyvenančių asmenų sudėtis arba vieno gyvenančio asmens šeiminė padėtis, jų (jo) pajamos ir turtas.

Skiriant socialinę pašalpą ir kompensacijas, į bendrai gyvenančių asmenų arba vieno gyvenančio asmens pajamas įskaitomos šios bendrai gyvenančių asmenų ar vieno gyvenančio asmens gaunamos pajamos:
· pagal darbo sutartį arba kitų darbo santykiams prilygintų teisinių santykių pagrindu gautos pajamos, įskaitant dienpinigius, butpinigius, maistpinigius ir kitas pajamas (išskyrus asmenų iki 18 metų pajamas);
· autorinis atlyginimas, pajamos, gautos iš sporto veiklos, atlikėjo veiklos;

·  pensijos, išskyrus socialinio draudimo našlių pensijas, socialinio draudimo senatvės, negalios, netekto darbingumo arba invalidumo pensijų priemokos (toliau - pensijos priemoka) ir (ar) pensijų išmokos (įskaitant pensijų anuitetą, vienkartinę pensijų išmoką, periodines pensijų išmokas), išskyrus Pensijų kaupimo įstatymo 4 straipsnio 8 dalies 5 punkte nustatytais pagrindais išmokėtą pensijų fonde sukauptą pensijų turtą (t. y., kai asmeniui išduotas siuntimas paliatyviosios pagalbos asmens sveikatos priežiūros paslaugoms gauti; kai asmuo serga sunkia liga, nurodyta Sunkių ligų, dėl kurių pensijų fondo dalyvio dalyvavimas pensijų kaupime tampa itin sunkus ar betikslis, sąraše; kai asmeniui nustatytas 70 proc. ir didesnis netektas dalyvumas), šalpos išmokos, išskyrus šalpos negalios pensiją, mokamą asmenims, kuriems nustatytas sunkus, vidutinis ar lengvas neįgalumo lygis, ir asmenims, pripažintiems netekusiais 45 procentų ir daugiau dalyvumo (iki 2023 m. gruodžio 31 d. – darbingumo), jeigu pirmą kartą jie tokiais pripažinti iki dienos (įskaitytinai), kurią jiems sukanka 24 metai, kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos;
· dividendai;

· palūkanos;

· individualios įmonės savininko pajamos, gautos iš šios įmonės apmokestinto pelno, ir (ar) mažosios bendrijos narių, tikrosios ūkinės bendrijos ar komanditinės ūkinės bendrijos tikrųjų narių pajamos ir šių įmonių asmeniniams poreikiams gautos lėšų sumos;

·  individualios veiklos pajamos, gautos verčiantis veikla pagal verslo liudijimą (išskyrus asmenų iki 18 metų pajamas) bei 70 procentų individualios veiklos pajamų, gautų verčiantis veikla pagal individualios veiklos vykdymo pažymą (išskyrus asmenų iki 18 metų pajamas);
· pajamos iš žemės ūkio veiklos (išskyrus pajamas iš žemės ūkio naudmenų, kurių bendras plotas neviršija 3 hektarų) ir pajamų dalis, gauta teikiant žemės ūkio ir miškininkystės paslaugas pagal žemės ūkio ir miškininkystės kvitą, viršijanti 1/4 metinio neapmokestinamojo pajamų dydžio, nurodyto Lietuvos Respublikos gyventojų pajamų mokesčio įstatymo 20 straipsnio 1 dalies 1 punkte, per einamuosius kalendorinius metus sumą;
· išmokos žemės ūkio veiklai;
· piniginės lėšos, gautos vaikui (įvaikiui) išlaikyti (alimentai);

· išmokos, mokamos pagal Vaikų išlaikymo išmokų įstatymą;
· socialinio pobūdžio pajamos (išskyrus vienkartines išmokas ir (ar) pašalpas, mokamas iš valstybės, Valstybinio socialinio draudimo fondo ar savivaldybių biudžetų, socialinę paramą, skiriamą kitais šiame įstatyme nenumatytais atvejais ir mokamą iš savivaldybių biudžetų, išmokas, mokamas pagal Užimtumo įstatymą ir (ar) iš Europos prisitaikymo prie globalizacijos padarinių fondo, darbdavio mokamas vienkartines išmokas ir (ar) pašalpas bei kas mėnesį gaunamas socialinio pobūdžio pajamas: vienišo asmens išmoką, mokamą pagal Vienišo asmens išmokos įstatymą; transporto išlaidų kompensacijas asmenims su negalia; kompensacijas donorams; pagalbos pinigus, mokamus pagal Socialinių paslaugų įstatymą; išmoką vaikui, globos (rūpybos) išmokos tikslinį priedą, vaiko laikinosios priežiūros išmoką, mokamus pagal Išmokų vaikams įstatymą; būsto nuomos ar išperkamosios būsto nuomos mokesčių dalies kompensaciją, mokamą pagal Paramos būstui įsigyti ar išsinuomoti įstatymą; individualios pagalbos teikimo išlaidų kompensaciją (iki 2023 m. gruodžio 31 d. – slaugos ar priežiūros (pagalbos) išlaidų tikslinės kompensacijos), lengvojo automobilio ir (ar) jo techninio pritaikymo išlaidų kompensaciją, šuns pagalbininko parengimo išlaidų kompensaciją ir tikslinį priedą, mokamus pagal Lietuvos Respublikos tikslinių kompensacijų įstatymą);
· išeitinė išmoka, išmokama nutraukus darbo sutartį arba pasibaigus darbo santykiams prilygintiems teisiniams santykiams;

· ligos, profesinės reabilitacijos, motinystės, tėvystės, vaiko priežiūros išmokos, statutiniams valstybės tarnautojams (pareigūnams) ir krašto apsaugos sistemos kariams laikinojo nedarbingumo, nėštumo ir gimdymo atostogų, tėvystės atostogų ar atostogų vaikui prižiūrėti laikotarpiais išmokėtos išmokos;
· turtinės ar neturtinės žalos atlyginimas (įskaitant vienkartinę ar periodinę netekto dalyvumo kompensaciją (iki 2023 m. gruodžio 31 d. – vienkartinę ar periodinę netekto darbingumo kompensaciją) kompensaciją), išskyrus draudimo išmokas, mokamas pagal turto draudimo, civilinės atsakomybės draudimo, taip pat sveikatos draudimo sutartis patirtiems nuostoliams atlyginti;
· turto pardavimo pajamos (išskyrus pajamas, įskaitomas į turtą);

· pajamos už kilnojamojo ar nekilnojamojo daikto nuomą;

· loterijų ar kitų žaidimų laimėjimai, prizai;

· visų rūšių stipendijos (išskyrus stipendijas ir kitą materialinę paramą, teikiamą aukštųjų mokyklų trumposios, pirmosios, antrosios, trečiosios pakopų, vientisųjų ir profesinių studijų studentams, studijuojantiems pagal nuolatinės ar ištęstinės studijų formų programas, (išskyrus asmenis, pakartotinai studijuojančius pagal tos pačios ar žemesnės pakopos studijų programas ir profesinių studijų programas, jeigu daugiau kaip pusę tos studijų programos kreditų jie įgijo valstybės biudžeto lėšomis, taip pat pakartotinai studijuojančius doktorantūroje, jeigu daugiau kaip pusę doktorantūros trukmės jie buvo studijavę valstybės biudžeto lėšomis), stipendijas bei kitą materialinę paramą, teikiamą mokiniams, kurie mokosi pagal formaliojo profesinio mokymo programas ar jų modulius, ir stipendiją, mokamą bedarbiams, kurie dalyvauja profesinio mokymo, įdarbinimo pagal pameistrystės darbo sutartį, stažuotės, neformaliojo suaugusiųjų švietimo ar aukštą pridėtinę vertę kuriančių kvalifikacijų ir kompetencijų įgijimo priemonėse);
· gautos (negrąžintos) paskolos ar jų dalis (išskyrus paskolas ar jų dalis, įskaitomas į turtą, aukštųjų mokyklų studentams teikiamas valstybės paskolas arba valstybės remiamas paskolas, kreditus būstui atnaujinti (modernizuoti), jeigu daugiabučio namo butų savininkai įgyvendino ar įgyvendina valstybės ir (ar) savivaldybės remiamą daugiabučio namo atnaujinimo (modernizavimo) projektą, ir gautas (negrąžintas) paskolas nekilnojamajam turtui pirkti (statyti);

· gautos dovanų, paveldėtos arba kitos faktiškai gaunamos piniginės lėšos (išskyrus piniginių lėšų dalį, gautą per laikotarpį, už kurį pajamos apskaičiuojamos, neviršijančią 1,1 valstybės remiamų pajamų dydžio, ir pinigines lėšas, kuriomis kompensuojamos patirtos ir dokumentais pagrįstos su visuomenei naudinga veikla (savanoriška veikla ir pan.) susijusios išlaidos, ir labdarą piniginėmis lėšomis);
·  nedarbo socialinio draudimo išmoka, dalinio darbo išmoka, mokamos pagal Nedarbo socialinio draudimo įstatymą;
· ilgalaikio darbo išmoka, išmokos iš Garantinio fondo, mokamos pagal Garantijų darbuotojams jų darbdaviui tapus nemokiam ir ilgalaikio darbo išmokų įstatymą;
· išmokos, mokamos pagal Lietuvos Respublikos krašto apsaugos sistemos organizavimo ir karo tarnybos įstatymą.

Skiriant socialinę pašalpą ir kompensacijas, į bendrai gyvenančių asmenų arba vieno gyvenančio asmens įskaitomos šis bendrai gyvenančių asmenų ar vieno gyvenančio asmens nuosavybės teise turimas turtas:
Skiriant socialinę pašalpą ir kompensacijas, į turtą įskaitomas šis bendrai gyvenančių asmenų /asmens nuosavybės teise turimas turtas (bendrai gyvenančių asmenų arba vieno gyvenančio asmens nuosavybės teise turimo turto vertinimas grąžintas nuo 2023 m. rugsėjo 1 d.):
· statiniai, tarp jų ir nebaigti statyti statiniai;

· privalomos registruoti transporto priemonės;

· privaloma registruoti žemės ūkio technika;

· žemė, įskaitant užimtą miško ir vandens telkinių;

· gyvuliai, paukščiai, žvėreliai, bičių šeimos, jeigu jų bendra vertė viršija 20 VRP;

· akcijos, obligacijos, vekseliai ir kiti vertybiniai popieriai, pajai, jeigu jų bendra vertė viršija 10 VRP;

· meno kūriniai, brangakmeniai, juvelyriniai dirbiniai, taurieji metalai, kurių vieneto vertė viršija 10 VRP;

· piniginės lėšos, turimos bankuose, kitose kredito įstaigose ir ne bankuose bei ne kitose kredito įstaigose, jeigu jų bendra suma viršija 10 VRP, išskyrus gautą vaikui (įvaikiui) išlaikyti priteistą konkrečią pinigų sumą, taip pat Pensijų kaupimo įstatymo 4 straipsnio 8 dalies 5 punkte nustatytais pagrindais išmokėtą pensijų fonde sukauptą pensijų turtą (t. y., kai asmeniui išduotas siuntimas paliatyviosios pagalbos asmens sveikatos priežiūros paslaugoms gauti; kai asmuo serga sunkia liga, nurodyta Sunkių ligų, dėl kurių pensijų fondo dalyvio dalyvavimas pensijų kaupime tampa itin sunkus ar betikslis, sąraše; kai asmeniui nustatytas 70 proc. ir didesnis netektas dalyvumas);
· gautos (negrąžintos) paskolos ar jų dalis, jeigu jų bendra suma viršija 10 VRP, išskyrus aukštųjų mokyklų studentams teikiamas valstybės paskolas arba valstybės remiamas paskolas, kreditus būstui atnaujinti (modernizuoti), jeigu daugiabučio namo butų savininkai įgyvendino ar įgyvendina valstybės ir (ar) savivaldybės remiamą daugiabučio namo atnaujinimo (modernizavimo) projektą, ir gautas (negrąžintas) paskolas nekilnojamajam turtui pirkti (statyti);
· kitiems asmenims paskolintos (negrąžintos) piniginės lėšos ar jų dalis, jeigu jų bendra suma viršija 10 VRP;
· valstybės kompensacijos už valstybės išperkamą nekilnojamąjį turtą ir atkuriamos santaupos bei kitos atkuriamos lėšos.

Į bendrai gyvenančių asmenų arba vieno gyvenančio asmens turtą įskaitoma per piniginės socialinės paramos teikimo laikotarpį, praėjusį nuo paskutinio duomenų apie turtą pateikimo, perleisto nuosavybėn kitam asmeniui turto arba jo dalies vertė, kuri nenurodoma kaip bendrai gyvenančių asmenų arba vieno gyvenančio asmens nuosavybėn įsigyto naujo turto vertė ar gautos piniginės lėšos. Ši nuostata netaikoma, jeigu bendrai gyvenančių asmenų arba vieno gyvenančio asmens nuosavybės teise turimo turto vertė nustatant teisę į piniginę socialinę paramą, kai kreiptasi pirmą kartą arba praėjus ne mažiau kaip 24 mėnesiams nuo paskutinio mėnesio, už kurį piniginė socialinė parama buvo teikiama, viršijo turto vertės normatyvą ir per 3 mėnesius nuo mėnesio į teisę gauti piniginę socialinę paramą nustatymo pirmos dienos turtas ar jo dalis buvo perleista nuosavybėn kitam asmeniui ir šio turto vertė nenurodoma nuosavybėn įsigyto naujo turto vertė.
Nustatomas turto vertės normatyvas:
· kiekvieno tipo (būsto ir žemės ploto) nekilnojamojo turto vertės normatyvas bendrai gyvenantiems asmenims arba vienam gyvenančiam asmeniui nustatomas atitinkamo tipo nekilnojamojo turto ploto normatyvą dauginant iš prašymą-paraišką pateikusio asmens deklaruotos gyvenamosios vietos ar vietos, kurioje nuomojamas būstas, nekilnojamojo to tipo turto ploto vieneto normatyvinės vertės, o kai neturi gyvenamosios vietos, – savivaldybės, kurios teritorijoje gyvena, nekilnojamojo to tipo turto ploto vieneto žemiausios normatyvinės vertės.

· kiekvieno tipo nekilnojamojo turto ploto vieneto normatyvinę vertę nustato ir valstybės įmonės Registrų centro interneto svetainėje skelbia valstybės įmonė Registrų centras pagal kiekvienų metų sausio 1 dieną vidutines nekilnojamojo turto rinkos vertes Lietuvos miestuose ir savivaldybių centruose bei kitose savivaldybių teritorijose.

· Nekilnojamojo turto vertės normatyvas bendrai gyvenantiems asmenims arba vienam gyvenančiam asmeniui apskaičiuojamas sudedant abiejų tipų (būsto ir žemės ploto) nekilnojamojo turto normatyvines vertes.

· Kilnojamojo turto, vertybinių popierių ir pajų vertės normatyvas bendrai gyvenantiems asmenims arba vienam gyvenančiam asmeniui apskaičiuojamas sudedant 20 VRP dydžių vienam, vyresniam kaip 18 metų, bendrai gyvenančiam asmeniui arba vienam gyvenančiam asmeniui, 15 VRP dydžių kiekvienam kitam, vyresniam kaip 18 metų, bendrai gyvenančiam asmeniui ir 10 valstybės remiamų pajamų dydžių kiekvienam vaikui (įvaikiui) iki 18 metų.

· Piniginių lėšų normatyvas bendrai gyvenantiems asmenims arba vienam gyvenančiam asmeniui apskaičiuojamas sudedant 30 VRP dydžių vienam, vyresniam kaip 18 metų, bendrai gyvenančiam asmeniui arba vienam gyvenančiam asmeniui, 20 VRP dydžių kiekvienam kitam, vyresniam kaip 18 metų, bendrai gyvenančiam asmeniui ir 10 VRP dydžių kiekvienam vaikui (įvaikiui) iki 18 metų.

Turto vertės normatyvas bendrai gyvenantiems asmenims arba vienam gyvenančiam asmeniui apskaičiuojamas sudedant nekilnojamojo turto vertės normatyvą ir kilnojamojo turto, piniginių lėšų, vertybinių popierių bei pajų vertės normatyvą. 
Jei bendrai gyvenančių asmenų arba vieno gyvenančio asmens turimo turto vertė yra mažesnė nei apskaičiuotas turto vertės normatyvas, jie/jis turi teisę gauti piniginę socialinę paramą.
Apskaičiuojant vidutines mėnesio pajamas, į bendrai gyvenančių asmenų arba vieno gyvenančio asmens pajamas neįskaitoma dalis gaunamo darbo užmokesčio ir pajamų, gautų iš individualios veiklos, įskaitant pajamas, gautas verčiantis veikla pagal verslo liudijimą ir individualios veiklos vykdymo pažymą, taip pat dalis nedarbo socialinio draudimo išmokos ir dalinio darbo išmokos, mokamų pagal Lietuvos Respublikos nedarbo socialinio draudimo įstatymą, dalis išeitinės išmokos, išmokamos nutraukus darbo sutartį arba pasibaigus darbo santykiams prilygintiems teisiniams santykiams, bei dalis ilgalaikio darbo išmokos, mokamos pagal Lietuvos Respublikos garantijų darbuotojams jų darbdaviui tapus nemokiam ir ilgalaikio darbo išmokų įstatymą:

· 20 procentų – bendrai gyvenantiems asmenims, neauginantiems vaikų (įvaikių), arba vienam gyvenančiam asmeniui;
· 25 procentai – bendrai gyvenantiems asmenims, auginantiems vieną ar du vaikus (įvaikius);
· 30 procentų – bendrai gyvenantiems asmenims, auginantiems tris ar daugiau vaikų (įvaikių);
· 35 procentai – asmenims, vieniems auginantiems vieną ar du vaikus (įvaikius);
· 40 procentų – asmenims, vieniems auginantiems tris ar daugiau vaikų (įvaikių).
Pajamos imamos išskaičius gyventojų pajamų mokestį, valstybinio socialinio draudimo ir privalomojo sveikatos draudimo įmokas.

Piniginės lėšos vaikui išlaikyti (alimentai) į jas mokančio asmens pajamas neįskaitomos.

Skiriant socialinę pašalpą, į bendrai gyvenančių asmenų arba vieno gyvenančio asmens pajamas neįskaitoma gauta socialinė pašalpa, taip pat papildomai mokama socialinė pašalpa, ir kompensacijos.

Skiriant kompensacijas, socialinė pašalpa, išskyrus papildomai mokamą socialinę pašalpą, į bendrai gyvenančių asmenų arba vieno gyvenančio asmens pajamas įskaitoma, o kompensacijos – neįskaitomos.

Valstybės parama apmokant kreditą ir palūkanas:
Bendrai gyvenantys asmenys ar vienas gyvenantis asmuo turi teisę į kredito, paimto daugiabučiam namui atnaujinti (modernizuoti), ir palūkanų apmokėjimą šildymo ir nešildymo sezono metu, jeigu daugiabučio namo butų savininkai įgyvendino ar įgyvendina valstybės ir (ar) savivaldybės remiamą daugiabučio namo atnaujinimo (modernizavimo) projektą ir jei jie turi teisę į būsto šildymo išlaidų kompensaciją.
Teisė į būsto šildymo išlaidų kompensaciją, apmokant kreditą ir palūkanas, nustatoma taikant būsto naudingąjį plotą, bet ne didesnį už Piniginės socialinės paramos nepasiturintiems gyventojams įstatyme nustatytą būsto naudingojo ploto normatyvą. Nustatant teisę į kredito ir palūkanų apmokėjimą šildymo ir nešildymo sezono metu, vadovaujamasi Valstybinės kainų ir energetikos kontrolės komisijos skelbiamais vidutiniais energijos ar kuro sąnaudų normatyvais, esant standartinėms (nekoreguotoms) sąlygoms, ir energijos ar kuro kainomis, galiojančiomis tą mėnesį, kurį šeima ar vienas gyvenantis asmuo kreipiasi į savivaldybės administraciją dėl kredito, paimto daugiabučiam namui atnaujinti (modernizuoti), ir palūkanų apmokėjimo. 
Kreditas ir palūkanos apmokamos per kredito sutartyje nustatytą kredito grąžinimo laikotarpį juos pervedant bendrojo naudojimo objektų valdytojui teisės aktų nustatyta tvarka.
Dokumentai, reikalingi socialinei pašalpai ir kompensacijoms gauti:
1. Prašymas-paraiška, kurioje reikia nurodyti duomenis apie šeimą, jos narių veiklą, turimą turtą, gaunamas pajamas bei kitą paramai gauti būtiną informaciją (rašomas Socialinės paramos skyriuje, Parko g. 14-105, 107, 224 kab.) arba teikiamas per Elektroninę socialinės paramos šeimai informacinę sistemą (SPIS), prisijungus www.spis.lt svetainėje per Gyventojų sritį prie sistemos.
2. Asmens tapatybės dokumentas. 

3. Pažymos apie šeimos narių pajamas (gautas per 3 praėjusius mėnesius iki mėnesio, nuo kurio skiriama piniginė socialinė parama, arba mėnesio, nuo kurio prašoma skirti paramą).
4. Vaikų gimimo liudijimai.
5. Teismo nutartis dėl tėvystės nustatymo ir išlaikymo vaikui (vaikams) priteisimo arba teismo patvirtinta sutartis dėl vaikų išlaikymo.

6. Įmonės, įstaigos, organizacijos ar antstolio išduota pažyma apie lėšas vaikui (vaikams) išlaikyti.

7. Asmenys, vykdantys individualią veiklą ar turintys verslo liudijimus, pateikia pajamų ir išlaidų apskaitos žurnalą.

8. Atsiskaitomosios sąskaitos banke numeris.
9. Sveikatos priežiūros įstaigos pažyma apie nėštumą, kai likę ne daugiau kaip 70 kalendorinių dienų iki numatomos gimdymo dienos.
10. Priklausomai nuo aplinkybių, kitos pažymos, reikalingos paramai skirti.
Kitą detalesnę informaciją rasite šiame internetiniame puslapyje: http://www.socmin.lt/lt/titulinis.html
Pašalpa skiriama vadovaujantis Lietuvos Respublikos piniginės socialinės paramos nepasiturintiems gyventojams įstatymu Nr. IX-1675. 
INFORMACIJA TEIKIAMA 

Visagino savivaldybės administracijos 

Socialinės paramos skyriuje

Visaginas, Parko g. 14 - 105,107, 203, 223, 224, 225, 230 kab.

Tel. +370-386 36 081, +370-386 36 012, +370-386 34 561, +370-386 36 018, +370-386 36 031, +370-386 611 46, +370-386 36 035, +370-386 36 007.
PASTABA. Atmintinė gali būti papildyta pasikeitus įstatymui.
